Kolomoen veikryss (avkjøring nummer 65 på E6) er et sentralt knutepunkt for trafikken mellom Oslo og Trondheim. Riksvei 3 starter i krysset, og kjørende fra Oslo kan velge å fortsette på E6 mot Trondheim, eller ta av og kjøre riksvei 3 gjennom Østerdalen. Riksvei 3 knyttes på E6 igjen på Ulsberg, om lag 100 kilometer sør for Trondheim. Avstanden mellom Kolomoen og Ulsberg på E6 er 334 kilometer, mens på riksvei 3 er den 291 kilometer – 43 kilometer kortere. Riksvei 3 kalles «den grønne snarvei» på grunn av kortere lengde, og siden Østerdalen har mye grønn skog langs veien.